== Baggrund og virke ==
Forældrene var indvandret fra [[Tyskland]] og faderen var [[militærmusik]]er. Hans søster var gift med kapelmusikus [[Gottlob Friedrich Kittler]], som også var med til at undervise drengen, der var den yngste af flere søskende. [[Joseph Frøhlich]] var først cellist og siden fløjtenist i [[Det Kongelige Kapel|Kapellet]] og var violinlærer for [[J.P.E. Hartmann]]. Frøhlich voksede derfor op i et udpræget musikmiljø. Johannes Frederik Frøhlich blev en dygtig musiker både på fløjte, klaver og violin, og optrådte allerede som otteårig ved en koncert. Som følge af sit store talent fik han flere sponsorer, der sørgede for at han fik en bedre uddannelse, bl.a. [[C.E.F. Weyse|Weyse]], en [[kammerråd]] Bang, og [[Friedrich Kuhlau|Kuhlau]]. [[Claus Schall]], der var leder af Det Kongelige Kapel og en god violinist, blev hans lærer, og allerede som femtenårig blev Frøhlich ansat i kapellet som violinelev. I [[1824]] debuterede han som solist i en violinkoncert af [[Louis Spohr|Ludwig Spohr]]. Samtidig begyndte han at virke som komponist.
Historie